L 14/378
RO
Jurnalul Oficial al Uniunii Europene
16.1.2023
4.7.
Sistemul de avertizare poate fi întrerupt temporar de alte semnale de avertizare care transmit mesaje de siguranță importante.
4.8.
Pe vehiculele utilizate de serviciile de salvare sau pe vehicule proiectate și construite pentru a fi utilizate de serviciile militare, de apărare civilă, de pompieri și de forțele responsabile cu menținerea ordinii publice poate fi disponibilă o modalitate de diminuare a intensității alarmelor vizuale transmise de sistemul de avertizare.
4.9.
Detaliile privind procedurile de activare și dezactivare a sistemului de avertizare a conducătorului auto sunt furnizate în apendicele 2 la prezenta anexă.
4.10.
Ca parte a cererii pentru omologarea de tip prevăzută în prezentul regulament, producătorul demonstrează funcționarea sistemelor de avertizare și implicare a conducătorului auto, în conformitate cu apendicele 1 la prezenta anexă.
5.
Sistemul de implicare a conducătorului auto
5.1.
Vehiculul trebuie să includă un sistem în două etape de implicare a conducătorului auto, cu o implicare de nivel scăzut (o restricție a performanțelor) urmată de o implicare în situație critică (incapacitatea efectivă a vehiculului de a funcționa).
5.2.
Cerința pentru un sistem de implicare a conducătorului auto nu se aplică în cazul motoarelor sau vehiculelor utilizate de serviciile de salvare sau în cazul motoarelor ori vehiculelor proiectate și construite pentru a fi utilizate de serviciile militare, de apărare civilă, de pompieri și de forțele responsabile cu menținerea ordinii publice.
Dezactivarea permanentă a sistemului de implicare a conducătorului auto poate fi efectuată doar de producătorul vehiculului sau motorului.
5.3.
Sistem de implicare de nivel scăzut Sistemul de implicare a conducătorului auto de nivel scăzut reduce cuplul maxim disponibil al motorului cu 25 % în gama de turații ale motorului cuprinsă între turația la cuplul maxim și punctul de întrerupere a regulatorului de viteză, în conformitate cu apendicele 3 la prezenta anexă.
Cuplul maxim disponibil al motorului situat sub nivelul cuplului maxim al motorului înregistrat imediat înainte de impunerea reducerii cuplului nu trebuie să depășească cuplul redus la turația respectivă.
Sistemul de implicare de nivel scăzut a conducătorului auto se activează în momentul în care vehiculul staționează (2) pentru prima oară după apariția condițiilor menționate la punctele 6.3., 7.3., 8.5. și 9.4. de mai jos.
5.4.
Sistemul de implicare în situație critică Producătorul vehiculului sau motorului trebuie să includă cel puțin unul dintre sistemele de implicare a conducătorului auto în situație critică, descrise la punctele 5.4.1. – 5.4.3., și sistemul de „dezactivare la limită de timp”, descris în secțiunea 5.4.4.
5.4.1
Sistemul de „dezactivare după repornire” limitează viteza vehiculului la 20 km/h („mod ralanti”) după ce motorul a fost oprit la comanda conducătorului auto (cheia în poziția „oprit”)
5.4.2
Sistemul de „dezactivare după alimentare” limitează viteza vehiculului la 20 km/h („mod ralanti”) după ce nivelul din rezervorul de combustibil s-a ridicat la un nivel măsurabil, care nu trebuie să fie mai mare de 10% din capacitatea rezervorului și trebuie să fie omologat de autoritatea de omologare de tip pe baza capacităților tehnice ale aparatului de măsură a nivelului de combustibil și a unei declarații a producătorului.
5.4.3
Sistemul de „dezactivare după parcare” limitează viteza vehiculului la 20 km/h („mod ralanti”) după ce vehiculul a fost staționar timp de mai mult de o oră.
(2) Un vehicul trebuie considerat staționar la cel târziu 1 minut de la momentul în care viteza vehiculului s-a redus la 0 km/h.
Acționarea oricărui dispozitiv precum frâna de staționare, frâna remorcii sau frâna de mână nu trebuie să fie necesară pentru ca vehiculul să se afle în staționare.